**ZMLUVA O POSKYTOVANÍ SLUŽIEB**

**nakladania s komunálnym odpadom – BRKO a BRO na území mesta Senica**

(ďalej ako **„Zmluva“**)

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) v súlade s príslušnými ustanoveniami zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“)

medzi zmluvnými stranami:

**1./ Objednávateľ:**  **Mesto Senica**

sídlo: Štefánikova 1408/56, 905 25 Senica

IČO: 00309974

DIČ: 2021039845

v mene ktorého koná: Ing. Mgr. Martin Džačovský, primátor

bankové spojenie:

názov banky: Prima banka Slovensko, a.s.

číslo účtu (v tvare IBAN): SK78 5600 0000 0092 0051 6002

Kontaktná osoba oprávnená Ing. Ivan Šteffek, vedúci Oddelenia výstavby, živ.

konať vo veciach technických: prostredia, dopravy a reg. rozvoja

Email: ivan.steffek@senica.sk

Tel.č.: 034 651 2641, 0907 107 408

(ďalej ako **„Objednávateľ“** alebo **„Mesto Senica“**)

a

**2./ Dodávateľ:**

sídlo:

IČO:

DIČ:

IČ DPH:

registrovaný:

v mene ktorého koná:

bankové spojenie:

názov banky:

číslo účtu (v tvare IBAN):

Kontaktná osoba oprávnená

konať vo veciach technických:

Email:

Tel.č.:

(ďalej len **„Dodávateľ“**)

(Objednávateľ a Dodávateľ ďalej spolu ako **„Zmluvné strany“**)

uzatvorená ako výsledok verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako **„Zákon o verejnom obstarávaní“**) na predmet zákazky: „Zber, preprava a zhodnotenie biologicky rozložiteľného komunálneho odpadu“ (ďalej ako **„Verejné obstarávanie“**). Objednávateľ na obstaranie predmetu tejto Zmluvy použil postup verejnej súťaže podľa ustanovenia § 66 ods. 7 písm. b) Zákona o verejnom obstarávaní, nakoľko sú splnené podmienky pre postup zadávania nadlimitnej zákazky. Znenie Zmluvy je nasledovné:

**Článok I.**

# Predmet Zmluvy

1. Predmetom tejto Zmluvy je:
2. záväzok Dodávateľa dodať Objednávateľovi riadne a včas za podmienok dohodnutých v tejto Zmluve a v súlade s príslušnými všeobecne záväznými právnymi predpismi a pokynmi Objednávateľa služby nakladania s komunálnymi odpadmi na území mesta Senica bližšie špecifikované v *Prílohe č. 1 - Opis predmetu zákazky,* ktorá tvorí neoddeliteľnú súčasť tejto Zmluvy (ďalej len **„Služby“**), a
3. záväzok Objednávateľa zaplatiť Dodávateľovi za riadne a včas poskytnuté Služby odplatu za podmienok dohodnutých v tejto Zmluve.
4. Nakladaním s biologicky rozložiteľným komunálnym odpadom sa pre účely tejto Zmluvy v súlade so zákonom č. 79/2015 Z.z. o odpadoch a o zmene a doplnení niektorých zákonov v znení neskorších právnych predpisov rozumie zber, preprava (odvoz), zhodnocovanie komunálneho odpadu.
5. Predmetom tejto Zmluvy je nakladanie s nasledovnými biologicky rozložiteľnými komunálnymi odpadmi (podľa Vyhlášky č. 365/2015 Z.z., ktorou sa ustanovuje Katalóg odpadov): **200108 – biologicky rozložiteľný kuchynský a reštauračný odpad** a **200201 – biologicky rozložiteľný odpad (zo zelene**).

**Článok II.**

# Podmienky poskytovania Služieb

1. Miesto poskytovania Služieb je územie mesta Senica, pozostávajúce z katastrálnych území Senica a Kunov.
2. Čiastkové miesta a termíny poskytovania Služieb sú bližšie určené v ***Prílohe č. 1 - Opis predmetu zákazky*, *Prílohe č. 2: Rozpis nádob BRO a BRKO podľa ulíc* a *Prílohe č. 4: Harmonogram zberu*** a harmonogramoch o plnení ostatných Služieb, ktoré je Dodávateľ povinný Objednávateľovi predkladať podľa Článku VIII. bodu 8.1 tejto Zmluvy. Čiastkové miesta a termíny poskytovania Služieb v rozsahu nakladania s komunálnymi odpadmi – biologicky rozložiteľnými odpadmi zo zelene (ďalej aj ako „BRO – zo zelene“) z verejných priestranstiev sú bližšie určené objednávkami podľa bodu 2.3 tohto Článku tejto Zmluvy.
3. Objednávateľ si poskytovanie Služieb v časti nakladania s komunálnymi odpadmi – BRO - zo zelene z verejných priestranstiev bude u Dodávateľa objednávať na základe emailových objednávok zasielaných na email Dodávateľa uvedený v záhlaví tejto Zmluvy. Objednávka musí obsahovať miesto a termín poskytovania objednaných služieb a ich rozsah. Dodávateľ potvrdí prijatie objednávky do 24 hod. od jej prijatia a to zaslaním jej akceptácie na e-mail Objednávateľa. Dodávateľ je povinný poskytnúť objednané Služby v termíne stanovenom v objednávke, ak sa zmluvné strany v odôvodnených prípadoch, najmä v prípade nepriaznivých klimatických podmienok, nedohodnú inak.
4. Zmluvné strany sa dohodli, že Dodávateľ bude poskytovať Služby podľa tejto Zmluvy nepretržite a za každého počasia za podmienok dohodnutých v tejto Zmluve. Dodávateľ je oprávnený zberovú techniku používať na plnenie predmetu tejto Zmluvy len v čase od 06,00 hod. do 22,00 hod., počas sviatkov a víkendov podľa dohody s Objednávateľom.
5. Dodávateľ je povinný poskytovať Služby prostredníctvom vozidiel, zariadení a mechanizmov, ktoré sú na to určené a spĺňajú technické požiadavky v súlade s *Prílohou č. 1: Opis predmetu zákazky* a príslušnými právnymi predpismi; vrátane splnenia podmienok na vozidlá, ktorými sa poskytujú Služby, stanovených príslušnými právnymi predpismi v oblasti podpory ekologických vozidiel. Dodávateľ je povinný za účelom splnenia povinností podľa zákona č. 214/2021 Z. z. o podpore ekologických vozidiel cestnej dopravy a o zmene a doplnení niektorých zákonov zaradiť medzi vozidlá poskytujúce Služby ekologické vozidlá podľa tohto zákona v rozsahu splnenia povinnosti podľa tohto zákona. Uvedené je Dodávateľ povinný splniť v lehote do 12 mesiacov od účinnosti tejto Zmluvy.
6. Dodávateľ berie na vedomie, že Objednávateľovi bude počas trvania tejto Zmluvy dodané vozidlo pre účely zabezpečenia poskytovania Služieb, ktoré bude financované najmä z nenávratného finančného príspevku poskytnutého EÚ a Štátnym rozpočtom SR (ďalej ako „Vozidlo“). Zmluvné strany sa dohodli, že Vozidlo bude po udelení súhlasu poskytovateľa príspevku odovzdané Dodávateľovi do bezplatného užívania za účelom jeho užívania Dodávateľom na plnenie predmetu tejto Zmluvy, o čom bude medzi zmluvnými stranami spísaný preberací protokol podľa Článku VII. Zmluvy. Dodávateľ sa zaväzuje Vozidlo prevziať a po jeho prevzatí užívať na účely plnenia predmetu tejto Zmluvy a to za podmienok dohodnutých v Článku VII. tejto Zmluvy. Dodávateľ vyhlasuje, že je ku dňu podpisu tejto Zmluvy oboznámený, že Vozidlo nespĺňa podmienky stanovené príslušnými právnymi predpismi v oblasti podpory ekologických vozidiel, najmä zákonom č. 214/2021 Z. z. o podpore ekologických vozidiel cestnej dopravy a o zmene a doplnení niektorých zákonov. Dodávateľ vyhlasuje, že sa ku dňu podpisu tejto Zmluvy oboznámil s obsahom kúpnej zmluvy, predmetom ktorej je dodanie Vozidla Objednávateľovi a s úplným znením Zmluvy o poskytnutí nenávratného finančného príspevku č. OPKZP-PO1-SC111-2019-56/18.Úplné znenie Kúpnej zmluvy dostupné na:

<https://egov.senica.sk/FileOutputHttpHandler.ashx?arguments=CJsSPVKw7v%2bA%2b%2fAkOlYTL1OATgyc6jdfj2GgkARNhmdbdzhOkXtUUU5fpIbMz5vIcFA2UEMbAC9avkkZhG9cPgWC6WrANrEQ3g%3d%3d>

Úplné znenie Zmluvy o poskytnutí nenávratného finančného príspevku dostupné na:

<https://egov.senica.sk/FileOutputHttpHandler.ashx?arguments=CJQe161BD%2fy6wWOMP%2b2%2fM8%2fZlkQLlAuq%2fsGzBoFYO0mMy%2fUgLOF9Y2Dx2teU2BslwPZekhUpSj1yO6f96NLDB0bUCzBN4iUdvw%3d%3d>

1. Zmluvné strany sa dohodli, že vozidlá, prostredníctvom ktorých bude Dodávateľ poskytovať Služby, budú za účelom kontroly plnenia predmetu tejto Zmluvy opatrené GPS monitorovacím systémom. Náklady na GPS monitorovací systém Vozidla Objednávateľa podľa bodu 2.6. Zmluvy bude znášať Objednávateľ a náklady na GPS monitorovací systém vozidiel Dodávateľa bude znášať Dodávateľ.
2. Zmluvné strany sa dohodli, že v prípade nefunkčnosti niektorého z vozidiel podľa predchádzajúcich bodov tohto Článku tejto Zmluvy je Dodávateľ povinný zabezpečiť poskytnutie Služieb náhradnými vozidlami.
3. Dodávateľ je povinný v súlade s plnením podľa tejto Zmluvy zabezpečiť (dovezením daného odpadu) zhodnotenie komunálneho odpadu – BRO – zo zelene prostredníctvom kompostárne bioodpadov Senica (t.j. zamestnancom kompostárne odovzdá dovezený odpad) v súlade s pravidlami prevádzky príslušnej kompostárne. Dodávateľ berie na vedomie, že bol oboznámený so skutočnosťou, že Objednávateľ realizuje prípravu kompostárne bioodpadov Senica aj na zhodnocovanie komunálneho odpadu – BRKO. Na základe uvedeného sa zmluvné strany dohodli, že Dodávateľ bude povinný podľa tejto Zmluvy zabezpečovať zvoz komunálneho odpadu – BRKO na zhodnotenie do kompostárne bioodpadov Senica, pričom táto povinnosť Dodávateľovi vzniká ku dňu spustenia prevádzky kompostárne bioodpadov Senica aj v časti zhodnocovania komunálneho odpadu – BRKO, o čom je Objednávateľ povinný písomne informovať Dodávateľa v dostatočnom časovom predstihu, minimálne 1 mesiac vopred. Dodávateľ je za týmto účelom povinný spolupracovať so subjektom, ktorý bude prevádzku kompostárne bioodpadov Senica zabezpečovať.
4. Dodávateľ je povinný do dňa spustenia prevádzky kompostárne bioodpadov Senica aj v časti zhodnocovania komunálneho odpadu – BRKO vyzbieraný komunálny odpad - BRKO doviesť na miesto odovzdania odpadu, ktorým je areál kompostárne bioodpadov Senica (konkrétne miesto je určené prevádzkovateľom kompostárne) (ďalej ako „miesto odovzdania odpadu“), kde bude tento odpad zvážený a vyložený na manipulačnú plochu a vytriedený od prímesí Dodávateľom za súčinnosti pracovníkov kompostárne. Proces váženia tohto odpadu je nasledovný: Dodávateľ odváži zberové vozidlo, následne vyloží odpad na manipulačnú plochu, kde budú vytriedené prímesi. Dodávateľ je povinný zabezpečiť, že prevádzkovateľ kompostárne bioopadov Senica overí hodnoty hmotnosti dovezeného odpadu bez prímesí a hodnoty hmotnosti prímesí uvedené na vážnych lístkoch. Dodávateľ je povinný vyhotoviť o prímesiach fotodokumentáciu, ktorú si bude Dodávateľ elektronicky ukladať pre prípad jej vyžiadania za účelom kontroly zo strany Objednávateľa. Následne prevádzkovateľ kompostárne bioodpadov Senica naloží komunálny odpad – BRKO bez prímesí do kontajnera a zabezpečí odváženie tohto odpadu, o čom vydá Dodávateľovi vážne lístky. Prímesi odvezie prevádzkovateľ kompostárne bioodpadov Senica na skládku odpadov.
5. Do dňa spustenia prevádzky kompostárne bioodpadov Senica aj v časti zhodnocovania komunálneho odpadu – BRKO Dodávateľ zabezpečí prepravu, váženie a zhodnotenie komunálneho odpadu - BRKO z miesta odovzdania odpadu do zariadenia na zhodnotenie biologicky rozložiteľného odpadu, a to napríklad v bioplynovej stanice alebo kompostárne.

Miesto/miesta zhodnotenia odpadu sa nachádza na adrese a jeho prevádzkovateľom je:[●]

(ďalej len „miesto zhodnotenia odpadu“).

Dodávateľ je povinný požiadať o súhlas Objednávateľa so zmenou miesta a prevádzkovateľa zhodnotenia odpadu písomne minimálne tri (3) dni pred plánovaným zhodnotením odpadu.

V prípade, ak bude miesto zhodnotenia odpadu mimo územia Slovenskej republiky, potom Dodávateľ určí miesto protokolárneho zváženia a odovzdania odpadu na území Slovenskej republiky (miesto, kde sa odpad zváži a protokolárne odovzdá Dodávateľovi). V takomto prípade k podpisu Zmluvy Dodávateľ preukáže, že on alebo osoba prepravujúca odpad na miesto zhodnotenia odpadu, ktoré sa nachádza v zahraničí, disponuje príslušnými povoleniami oprávňujúcimi ju na vývoz odpadu do zahraničia (prepravu odpadu cez slovenské hranice). Zároveň Dodávateľ podpisom Zmluvy prehlasuje, že si je vedomý plnej zodpovednosti zabezpečenia všetkých potrebných povolení a ohlásení príslušným verejným inštitúciám (napr. ministerstvá, úrady, správne orgány a pod) v súvislosti s vývozom odpadu do zahraničia a že tieto je povinný zabezpečiť.

Miesto/miesta protokolárneho odovzdania odpadu sa nachádza na adrese a jeho prevádzkovateľom je:

[●] .

1. Dodávateľ zabezpečí pre Objednávateľa dodanie zberných nádob v špecifikácii uvedenej v *Prílohe č. 1 - Opis predmetu zákazky*. Zberné nádoby podľa predchádzajúcej vety Dodávateľ prenechá do nájmu Objednávateľa za podmienok dohodnutých v tejto Zmluve, najmä v Článku XII. tejto Zmluvy.

**Článok III.**

# Povinnosti Dodávateľa

1. Dodávateľ je povinný:
2. dodávať Služby a plnenia podľa tejto Zmluvy riadne a včas za podmienok dohodnutých v tejto Zmluve s odbornou starostlivosťou, v požadovanej kvalite, na dohodnutom mieste a v dohodnutom termíne poskytovania Služieb a v súlade so všeobecne záväznými právnymi predpismi a pokynmi Objednávateľa;
3. pri nakladaní s odpadom postupovať v súlade s platnými právnymi predpismi a v súlade s aktuálne platným a účinným všeobecne záväzným nariadením Mesta Senica o nakladaní s komunálnymi odpadmi a drobnými stavebnými odpadmi;
4. zabezpečiť zhodnotenie alebo zneškodnenie odpadu u oprávnenej osoby a to v súlade s hierarchiou odpadového hospodárstva podľa Zákona o odpadoch;
5. poskytovať Objednávateľovi súčinnosť pri plnení jeho povinností ako verejného obstarávateľa stanovených príslušnými právnymi predpismi v oblasti podpory ekologických vozidiel, najmä splniť si informačnú povinnosť podľa Článku VIII. bodu 8.8 tejto Zmluvy;
6. mať po celú dobu platnosti a účinnosti tejto Zmluvy uzatvorenú osobitnú zmluvu s Mestom Senica podľa § 81 ods. 13 Zákona o odpadoch;
7. oznámiť Objednávateľovi akúkoľvek zmenu údajov o subdodávateľoch;
8. Dodávateľ je povinný pri výbere subdodávateľov rešpektovať článok 5k Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022, ktoré zakazuje zadávanie zákaziek a využívanie subdodávateľov na plnenie viac ako 10 % z hodnoty zákazky:

a)      ruským občanom, spoločnostiam, subjektom alebo orgánom sídliacim v Rusku,

b)      spoločnostiam alebo subjektom, ktoré sú priamo alebo nepriamo akýmkoľvek spôsobom vlastnené z viac ako 50 % ruskými občanmi, spoločnosťami, subjektami alebo orgánmi sídliacimi v Rusku a

c)      osobám, ktoré v ich mene alebo na základe ich pokynov predkladajú ponuku alebo plnia zákazku.

Za týmto účelom Objednávateľ k podpisu Zmluvy spolu so zoznamom subdodávateľov predloží čestné vyhlásenie, ktorým čestne a pravdivo prehlási, že vyššie uvedené skutočnosti overil pri navrhovaných subdodávateľoch a ani jeden z navrhnutých subdodávateľov nespĺňa vyššie uvedené skutočnosti;

1. dodržiavať nasledovné pravidlá pre zmenu subdodávateľa využívaného Dodávateľom za účelom plnenia povinností Dodávateľa podľa tejto Zmluvy:
	* 1. subdodávateľ, ktorého sa týka návrh na zmenu, musí spĺňať oprávnenie na výkon činnosti a nesmie mať zákaz účasti vo verejných obstarávaniach;
		2. zmenu subdodávateľa Dodávateľ písomne oznámi Objednávateľovi najneskôr 5 pracovných dní pred jej uskutočnením s uvedením obchodného mena subdodávateľa, adresy sídla subdodávateľa, IČO subdodávateľa; resp. mena a priezviska subdodávateľa, trvalého pobytu subdodávateľa, ak sa v odôvodnených prípadoch nedohodne s Objednávateľom na kratšej lehote;
		3. zmenou subdodávateľa nie je dotknutá zodpovednosť Dodávateľa za riadne a včasné plnenie tejto Zmluvy;
		4. v prípade, ak je menený subdodávateľ držiteľom akéhokoľvek oprávnenia na výkon činnosti, certifikátu alebo iného dokladu požadovaného touto Zmluvou alebo jej prílohy, je Dodávateľ povinný, súčasne s písomným oznámením podľa bodu ii), predložiť dotknuté oprávnenie alebo certifikát alebo iný doklad, ktorého držiteľom je navrhovaný subdodávateľ;
2. mať po celú dobu platnosti a účinnosti tejto Zmluvy zriadený kontakt pre verejnosť na mobilnom telefónnom čísle: .............. a emailovej adrese: ....................; telefónny kontakt bude dostupný pre občanov mesta Senica 6 hodín denne počas pracovných dní a v ostatnom čase bude na uvedenom kontakte dostupný záznamník na prijatie hlasových správ; evidenciu prijatých podnetov prostredníctvom kontaktu pre verejnosť a výsledok ich riešenia je Dodávateľ povinný zreferovať na mesačnej báze vždy v najbližší kontrolný deň;
3. poskytovať Služby prostredníctvom osôb oprávnených a zaškolených na poskytnutie daných Služieb a obsluhu vozidiel, zariadení a mechanizmov, prostredníctvom ktorých sa Služby vykonávajú;
4. v plnom rozsahu riadiť poskytovanie Služieb podľa tejto Zmluvy a komplexne koordinovať plnenia jednotlivých činností a povinností Dodávateľa podľa tejto Zmluvy, vrátane využitia Služieb poskytovaných subdodávateľmi Dodávateľa; pri vykonávaní predmetu tejto Zmluvy inou osobou (subdodávateľom) v mene a na účet Dodávateľa Dodávateľ zodpovedá v plnom rozsahu za plnenie povinností podľa tejto Zmluvy zo strany subdodávateľov a za úkony subdodávateľa v rozsahu, akoby Služby podľa tejto Zmluvy vykonával sám Dodávateľ;
5. mať všetky oprávnenia, povolenia, súhlasy a odbornú spôsobilosť, ktoré sa vyžadujú v zmysle platných právnych predpisov na poskytovanie Služieb;
6. informovať Objednávateľa, ak z objektívnych príčin nebude môcť dodržať čiastkový termín poskytnutia Služieb, a to bezodkladne po zistení takejto skutočnosti; Dodávateľ je povinný Služby následne dodať v lehote do 2 dní, ak si zmluvné strany nedohodnú inak;
7. informovať Objednávateľa o všetkých skutočnostiach súvisiacich s plnením predmetu tejto Zmluvy, o ktorých sa dozvie pri plnení povinností podľa tejto Zmluvy a ktoré majú vplyv na plnenie predmetu tejto Zmluvy, najmä informovať Objednávateľa o potrebe údržby, opravy alebo výmeny, resp. dodania nových zberných nádob, ktoré nie sú vo vlastníctve Dodávateľa;
8. zabezpečiť kompletné čistenie a dezinfekciu zberných nádob KBV minimálne 6x ročne, z toho minimálne 2x v letných mesiacoch, a zabezpečovať počas trvania tejto Zmluvy zaistenie zberných nádob KBV proti posunutiu; kompletné čistenie a dezinfekciu zberných nádob podľa predchádzajúcej vety je Dodávateľ povinný vykonať na základe harmonogramu, ktorý je povinný predložiť Objednávateľovi vždy mesiac dopredu na príslušnom kontrolnom dni; kompletným čistením sa podľa tejto Zmluvy rozumie vnútorné a vonkajšie vysokotlakové umývanie vodou umývačkou odpadových nádob; udržiavať zberné nádoby KBV a ich bezprostredné okolie pri plnení predmetu tejto Zmluvy v čistote,
9. je povinný pri poskytovaní Služieb dbať na to, aby nedošlo ku škode na majetku Objednávateľa,
10. spolupracovať s Dodávateľom služieb nakladania s ostatnými komunálnymi odpadmi na území mesta Senica,
11. podporovať podujatia Mesta Senica zamerané na ekologické témy a mládež podľa požiadaviek Mesta Senica a to súhrnne v hodnote minimálne 5.000,- Eur/kalendárny rok.

**Článok IV.**

# Povinnosti Objednávateľa

1. Objednávateľ je povinný:
2. zaplatiť Dodávateľovi za riadne a včas poskytnuté Služby Odplatu za podmienok dohodnutých v tejto Zmluve;
3. poskytnúť Dodávateľovi súčinnosť pri realizácii Služieb, ihneď a bezodkladne upozorňovať na nedostatky a chyby pri vykonávaní Služieb a umožniť ich odstránenie za podmienok dohodnutých v tejto Zmluve;
4. bezodkladne informovať Dodávateľa o všetkých skutočnostiach, ktoré by mohli mať vplyv na plnenie predmetu tejto Zmluvy.

**Článok V.**

#  Odplata a platobné podmienky

1. Objednávateľ je povinný Dodávateľovi zaplatiť za poskytované Služby odplatu podľa *Prílohy č. 3: Prehľad cien za služby*, ktorá je neoddeliteľnou súčasťou tejto Zmluvy (ďalej ako **„Odplata“**) a to nasledovne.
2. Objednávateľ je povinný Dodávateľovi zaplatiť za zber a prepravu komunálneho odpadu – BRO – zo zelene do kompostárne bioodpadov Senica; podkladom pre výpočet tejto položky Odplaty je jednotková cena/t.
3. Objednávateľ je povinný Dodávateľovi zaplatiť za zber a prepravu komunálneho odpadu – BRKO do kompostárne bioodpadov Senica; podkladom pre výpočet tejto položky Odplaty je jednotková cena/auto/deň v závislosti od toho, koho auto sa na zvoz použije. Dodávateľ má nárok na zaplatenie len tých dní zberu odpadu, ktoré sú stanovené v *Prílohe č. 1: Opis predmetu zákazky* alebo v *Prílohe č. 4: Harmonogram zberu*, t.j. v prípade ak Dodávateľ bude zvážať odpad viac dní ako určuje Harmonogram zberu alebo Opis predmetu zákazky, za dni nad rámec určených nemá nárok na túto položku Odplaty.
4. Objednávateľ je povinný Dodávateľovi zaplatiť za zhodnocovanie komunálneho odpadu – BRKO ; podkladom pre výpočet tejto položky Odplaty je jednotková cena/t.
5. Prímesi BRO a BRKO (znečistenia) nie je Dodávateľ oprávnený fakturovať. Ich zneškodnenie alebo zhodnotenie zabezpečí prevádzkovateľ kompostárne bioodpadov Senica.
6. Položku Odplaty podľa Článku V. bodu 5.4 tejto Zmluvy je Dodávateľ oprávnený fakturovať len v prípade prepravy na zhodnocovanie (vrátane zhodnocovania) komunálneho odpadu – BRKO do dňa spustenia prevádzky kompostárne bioodpadov Senica aj v časti zhodnocovania komunálneho odpadu – BRKO a to v súlade s Článkom II. bodom 2.9 tejto Zmluvy. Dodávateľ nie je oprávnený fakturovať si položku Odplaty podľa Článku V. bodu 5.4 tejto Zmluvy za prepravu na zhodnocovanie (vrátane zhodnocovania) komunálneho odpadu – BRO a za prepravu na zhodnocovanie (vrátane zhodnocovania) komunálneho odpadu – BRKO odo dňa spustenia prevádzky kompostárne bioodpadov Senica aj v časti zhodnocovania komunálneho odpadu – BRKO, nakoľko tento odpad je Dodávateľ v súlade s Článkom II. bodom 2.9 tejto Zmluvy povinný odovzdať kompostárni bioodpadov Senica.
7. Objednávateľ je povinný Dodávateľovi zaplatiť za nájom zberných nádob a poskytnutie s tým súvisiacich služieb podľa Článku XII. tejto Zmluvy; podkladom pre výpočet tejto položky Odplaty je jednotková cena za nájom/1 mesiac/1 ks zbernej nádoby a jednotková cena za služby spojené s nájmom/1 mesiac/1 ks zbernej nádoby.
8. V prípade, ak je Dodávateľ platcom dane z pridanej hodnoty (DPH), bude k uvedeným jednotkovým cenám pripočítaná daň z pridanej hodnoty (DPH) v zmysle príslušných právnych predpisov.
9. Výška jednotkových cien Odplaty je výsledkom Verejného obstarávania a určuje sa na základe akceptovanej cenovej ponuky predloženej Dodávateľom vo Verejnom obstarávaní - *Prílohy č. 3: Prehľad cien za služby*. Výška Odplaty je stanovená v súlade so zákonom č. 18/1996 Z. z. o cenách v znení neskorších predpisov s ohľadom na predpokladané množstvá podľa *Prílohy č. 1: Opis predmetu zákazky* a sú v nej obsiahnuté všetky náklady Dodávateľa na riadne a včasné poskytnutie Služieb za podmienok dohodnutých podľa tejto Zmluvy. Výška Odplaty sa počas trvania tejto Zmluvy bude počnúc rokom 2023 zvyšovať každoročne o výšku miery inflácie meranej indexom spotrebiteľských cien dosiahnutej za predchádzajúci kalendárny rok oproti roku, ktorý mu predchádzal, zverejnenú Štatistickým úradom SR. Za týmto účelom sa zmluvné strany zaväzujú bezodkladne po vydaní daného indexu Štatistickým úradom SR uzatvoriť dodatok k tejto Zmluve, prílohou ktorého bude aktualizovaný *Prehľad cien za služby*. Dodávateľ si bude fakturovať podľa nového *Prehľadu cien za služby* vždy po nadobudnutí účinnosti príslušného dodatku, najskôr k 01.02. príslušného kalendárneho roka. V prípade zmeny právnej úpravy, ktorá bude mať vplyv na výšku Odplaty, budú zmluvné strany postupovať v súlade s Článkom XIII. bodom 13.1 tejto Zmluvy.
10. Objednávateľ je povinný Dodávateľovi zaplatiť za poskytované Služby Odplatu na základe mesačných faktúr s lehotou splatnosti 60 dní od jej doručenia Objednávateľovi. Zmluvné strany prehlasujú, že dohodnutá lehota splatnosti nie je v hrubom nepomere k právam a povinnostiam vyplývajúcim z tohto záväzkového vzťahu pre Dodávateľa podľa § 369d Obchodného zákonníka, pričom dohodnutú lehotu splatnosti odôvodňuje povaha predmetu plnenia záväzku.
11. Dodávateľ vystavuje faktúry na jednotlivé položky Odplaty vždy za skutočne poskytnuté Služby v príslušnom kalendárom mesiaci a to bezodkladne po uplynutí príslušného kalendárneho mesiaca. Faktúra vystavená Dodávateľom musí byť v súlade s príslušnými právnymi predpismi, najmä (nie však výlučne) zákonom č. 222/2004 Z. z. o dani z pridanej hodnoty v znení neskorších predpisov a zákonom č. 431/2002 Z. z. o účtovníctve v znení neskorších predpisov. Dodávateľ je povinný priložiť k faktúre nasledovné doklady:
* schválený súpis vykonaných Služieb,
* vážne lístky zneškodneného/zhodnoteného odpadu,
* záznam o prevádzke vozidla nákladnej dopravy,
* pracovné listy odsúhlasené Objednávateľom.
1. V prípade, ak faktúra Dodávateľa nebude obsahovať náležitosti v zmysle príslušných právnych predpisov alebo nebude doložená dokladom podľa bodu 5.11 tohto Článku tejto Zmluvy, je Objednávateľ oprávnený vrátiť ju Dodávateľovi na prepracovanie s tým, že nová lehota splatnosti faktúry začína plynúť dňom doručenia opravenej faktúry Objednávateľovi.

**Článok VI.**

# Doba trvania Zmluvy a jej ukončenie

1. Táto Zmluva sa uzatvára na dobu určitú na obdobie 3 rokov od nadobudnutia účinnosti tejto Zmluvy s opciou na predĺženie zmluvy zo strany Objednávateľa. Dodávateľ sa zaväzuje začať poskytovať Služby podľa tejto Zmluvy najneskôr do 14 dní od nadobudnutia účinnosti tejto Zmluvy.
2. Objednávateľ si vyhradzuje právo uplatniť opciu u Dodávateľa na ďalšie poskytovanie Služieb za Odplatu a za podmienok dohodnutých podľa tejto Zmluvy. Objednávateľ je oprávnený (nie povinný) uplatniť opciu na ďalšie poskytovanie Služieb po uplynutí doby dohodnutej podľa bodu 6.1 tohto Článku tejto Zmluvy, pričom opcia musí byť uplatnená písomne a doručená Dodávateľovi najneskôr 6 mesiacov pred uplynutím doby dohodnutej podľa bodu 6.1 tohto Článku tejto Zmluvy. Uplatnením opcie zo strany Objednávateľa u Dodávateľa sa zmluva automaticky predlžuje na obdobie 3 rokov od doby dohodnutej podľa bodu 6.1, a to za rovnakých podmienok, t.j. Dodávateľ je povinný poskytovať Služby za podmienok dohodnutých v tejto Zmluve.
3. Táto Zmluva zaniká uplynutím doby jej trvania podľa bodu 6.1 tohto Článku tejto Zmluvy. K zániku tejto Zmluvy môže dôjsť aj:
4. písomnou dohodou zmluvných strán alebo
5. odstúpením od Zmluvy.
6. Zmluvné strany sú oprávnené odstúpiť od Zmluvy, ak jedna zo zmluvných strán opakovane porušuje zmluvné alebo zákonné povinnosti, najmä povinnosti uvedené v Článku III. a IV. tejto Zmluvy alebo podmienky poskytovania Služieb uvedené v Článku II. tejto Zmluvy. V prípade, že nastali skutočnosti zakladajúce právo odstúpiť od Zmluvy jednou zo zmluvných strán je druhá zmluvná strana povinná túto skutočnosť písomne oznámiť zmluvnej strane, ktorá povinnosť porušila a dať jej primeranú lehotu na odstránenie tohto stavu. Pokiaľ k odstráneniu stavu porušenia povinností v lehote poskytnutej príslušnou zmluvnou stranou nedôjde, je táto zmluvná strana oprávnená odstúpiť od Zmluvy s tým, že toto odstúpenie je účinné dňom doručenia druhej zmluvnej strane alebo dňom uvedeným v tomto odstúpení. Oznámenie o odstúpení od Zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je takéto odstúpenie neplatné.
7. Dodávateľ je oprávnený odstúpiť od Zmluvy po predchádzajúcom písomnom upozornení v prípade podstatného porušenia tejto Zmluvy, ak je Objednávateľ v omeškaní s úhradou faktúry o viac ako 90 kalendárnych dní.
8. Objednávateľ je oprávnený odstúpiť od Zmluvy bez predchádzajúceho písomného upozornenia v prípade podstatného porušenia tejto Zmluvy, ak:
9. Dodávateľ nezačne s poskytovaním Služieb do 15 kalendárnych dní od nadobudnutia účinnosti tejto Zmluvy,
10. Dodávateľ bude v omeškaní s poskytovaním Služieb o viac ako 15 kalendárnych dní,
11. Dodávateľ nedodrží termín odstránenia nedostatkov pri vadnom poskytnutí Služieb podľa Článku VIII. bodu 8.6 tejto Zmluvy.
12. Odstúpenie od Zmluvy podľa bodu 6.5 a 6.6 tohto Článku tejto Zmluvy nadobúda účinnosť doručením oznámenia o odstúpení od Zmluvy druhej Zmluvnej strane alebo dňom uvedeným v tomto odstúpení.
13. Po skončení tejto Zmluvy podľa tohto Článku tejto Zmluvy je Dodávateľ povinný odstrániť zberné nádoby, t.j. odmontovať a odviezť zberné nádoby z miest ich umiestnenia pre účely plnenia tejto Zmluvy a to najneskôr do 7 dní od skončenia tejto Zmluvy. Rovnako je Dodávateľ povinný odstrániť zberné nádoby, t.j. odmontovať a odviezť zberné nádoby z miest ich umiestnenia pre účely plnenia tejto Zmluvy a to najneskôr do 7 dní od uplynutia výpovednej doby v prípade výpovede podľa článku XII., bodu 12.5 tejto Zmluvy.

# Článok VII.

 **Výpožička Vozidla**

1. Objednávateľ ako požičiavateľ je výlučným vlastníkom Vozidla, hnuteľnej veci – nákladné vozidlo špeciálne, ktoré je bližšie špecifikované v preberacom protokole.

 (Vozidlo ďalej aj ako „Predmet výpožičky“).

1. Objednávateľ ako požičiavateľ na základe tejto Zmluvy odovzdáva Predmet výpožičky Dodávateľovi ako vypožičiavateľovi do jeho bezodplatného dočasného užívania a Dodávateľ ako vypožičiavateľ je povinný Predmet výpožičky Objednávateľovi ako požičiavateľovi vrátiť a to za podmienok dohodnutých v tejto Zmluve.
2. Dodávateľ ako vypožičiavateľ je oprávnený užívať Predmet výpožičky len za účelom zabezpečenia poskytovania Služieb podľa tejto Zmluvy, t.j. v rozsahu podľa tejto Zmluvy a v prospech Objednávateľa. Dodávateľ ako vypožičiavateľ má povinnosť Vozidlo počas trvania výpožičky užívať. Dodávateľ nie je oprávnený užívať Vozidlo za iným účelom, t.j. pri činnostiach, ktoré nepredstavujú plnenie tejto Zmluvy alebo sú vykonávané v prospech iných osôb.
3. Dodávateľ ako vypožičiavateľ vyhlasuje, že Predmet výpožičky je spôsobilý na riadne užívanie a v takomto stave spolu so všetkými dokladmi a príslušenstvom potrebným na jeho užívanie bude odovzdaný v mieste sídla Objednávateľa ako požičiavateľa do bezodplatného dočasného užívania Dodávateľovi ako vypožičiavateľovi za podmienok dohodnutých v tejto Zmluve. O uvedenom spíšu zmluvné strany preberací protokol. Objednávateľ ako požičiavateľ vyhlasuje, že mu nie sú známe žiadne vady Predmetu výpožičky s výnimkou tých, ktoré sú uvedené v preberacom protokole.
4. Dodávateľ ako vypožičiavateľ je povinný:
5. Vozidlo riadne opatrovať a udržiavať v stave, v akom mu bolo odovzdané, s prihliadnutím na obvyklé opotrebenie;
6. uhrádzať:
7. výdavky na čistenie a umývanie Vozidla;
8. výdavky súvisiace s prevádzkou Vozidla (najmä výdavky na pohonné hmoty, oleje a iné prevádzkové kvapaliny) s výnimkou nákladov na poistenie Vozidla, povinné zmluvné poistenie za škody spôsobené prevádzkou motorového vozidla a havarijné poistenie vozidla, ktoré je povinný hradiť Objednávateľ ako požičiavateľ;
9. mýtne poplatky;
10. výdavky na všetky opravy, servis a udržiavanie Vozidla v stave, v akom mu bolo odovzdané, s prihliadnutím na obvyklé opotrebenie; uvedené neplatí, ak sa na ne vzťahuje záruka dodávateľa Vozidla;
11. užívať Vozidlo v súlade s technickými a prevádzkovými predpismi, ako aj normami stanovenými výrobcom vozidla,
12. predchádzať vzniku škody na Vozidle; Dodávateľ ako vypožičiavateľ je povinný bezodkladne informovať Objednávateľa ako požičiavateľa o škodách a všetkých vadách na Vozidle vzniknutých počas trvania tejto výpožičky;
13. akceptovať obmedzenia užívania Vozidla počas jeho opravy;
14. zdržať sa akýchkoľvek technických zásahov na Vozidle s výnimkou bežnej údržby podľa inštrukcií výrobcu alebo autorizovaného servisu, ktoré nebudú mať za následok stratu záruky dodávateľa Vozidla;
15. dodržiavať plán údržby predpísaný výrobcom;
16. uskutočňovať opravy a údržbu Vozidla iba v autorizovaných a zmluvných servisných strediskách;
17. informovať Objednávateľa ako požičiavateľa o vzniknutých poistných udalostiach, o všetkých vadách/poruchách a vykonaných opravách a to bezodkladne po ich vzniku/zistení/vykonaní; v prípade opráv, na ktoré sa vzťahuje záruka dodávateľa Vozidla, je povinný za účelom včasného uplatnenia nárokov Objednávateľa zo zodpovednosti zo záruky oznámiť zistené vady Vozidla Objednávateľovi a to bezodkladne, najneskôr do 1 dňa od ich zistenia; v prípade porušenia povinnosti informovať Objednávateľa ako požičiavateľa o zistených vadách, na ktoré sa vzťahuje záruka dodávateľa Vozidla, vznikne Objednávateľovi ako požičiavateľovi nárok na zaplatenie zmluvnej pokuty vo výške 100,- € za každý aj začatý deň omeškania, čím nie je dotknutý nárok na náhradu škody v plnom rozsahu;
18. informovať Objednávateľa ako požičiavateľa, ak Vozidlo prestane spĺňať technické požiadavky stanovené pre Vozidlo v súlade s príslušnými právnymi predpismi;
19. Vozidlo užívať riadne a v súlade s účelom dohodnutým v tejto Zmluve; nie je oprávnený užívať ho na iný ako dohodnutý účel alebo ho prenechať do užívania tretej osobe; Vozidlo je oprávnený zveriť do užívania len takému zamestnancovi, ktorý má zodpovedajúce oprávnenie na vedenie príslušného vozidla; v prípade užívania Vozidla na iný ako dohodnutý účel alebo prenechania Vozidla do užívania tretej osobe vznikne Objednávateľovi ako požičiavateľovi nárok na zaplatenie zmluvnej pokuty vo výške 1000,- € za každý aj začatý deň porušenia tejto zmluvnej povinnosti, čím nie je dotknutý nárok na náhradu škody v plnom rozsahu;
20. chrániť Vozidlo pred poškodením, stratou alebo zničením; za škodu spôsobenú poškodením, stratou alebo zničením Vozidla nesie zodpovednosť Dodávateľ ako vypožičiavateľ a to v rozsahu, v akom nebude krytá plnením poisťovne podľa poistných zmlúv;
21. zdržať sa vykonávania akýchkoľvek zmien na Vozidle bez predchádzajúceho písomného súhlasu Objednávateľa ako požičiavateľa, v opačnom prípade je povinný pred ukončením dohodnutej doby výpožičky uviesť Vozidlo na svoje náklady do pôvodného stavu, pričom zodpovedá za škodu tým spôsobenú;
22. vrátiť Predmet výpožičky bezodkladne, najneskôr do 2 dní, od ukončenia výpožičky, a to v stave, v akom mu bol odovzdaný s prihliadnutím na obvyklé opotrebenie, o čom bude medzi zmluvnými stranami spísaný preberací protokol.
23. Objednávateľ ako požičiavateľ je povinný zabezpečiť na vlastné náklady poistenie Vozidla, povinné zmluvné poistenie za škody spôsobené prevádzkou motorového vozidla a havarijné poistenie vozidla.
24. Zmluvné strany sa dohodli, že ustanovenia o výpožičke podľa tohto Článku tejto Zmluvy sa spravujú príslušnými ustanoveniami o tomto zmluvnom type, t.j. § 659 a nasl. Občianskeho zákonníka a ustanoveniami Obchodného zákonníka. Zmluvné strany sa dohodli na výpožičke na dobu určitú a to po dobu trvania Zmluvy.
25. Ustanovenia Článku VII. tejto Zmluvy nadobúdajú účinnosť dňom doručenia súhlasného vyjadrenia k výpožičke zo strany poskytovateľa nenávratného finančného príspevku, ktorým bola financovaná kúpa Vozidla alebo dodaním Vozidla Objednávateľovi ako požičiavateľovi a to podľa toho, ktorá z uvedených skutočností nastane neskôr. Objednávateľ je povinný deň nadobudnutia účinnosti Článku VII. tejto Zmluvy bezodkladne oznámiť Dodávateľovi.
26. Objednávateľ odovzdá Vozidlo Dodávateľovi v lehote do 10 dní od nadobudnutia účinnosti Článku VII. tejto Zmluvy, o čom bude medzi zmluvnými stranami spísaný preberací protokol.
27. Dodávateľ ako vypožičiavateľ je povinný zložiť do 5 dní od nadobudnutia účinnosti Článku VII. tejto Zmluvy zábezpeku pre prípad poškodenia Vozidla vo výške 15000 Eur na účet Objednávateľa ako požičiavateľa uvedený v záhlaví tejto Zmluvy alebo vo forme bankovej záruky. Objednávateľ je oprávnený odoprieť odovzdanie Vozidla podľa Článku VII. bodu 7.9 tejto Zmluvy až do času, kým nebude zábezpeka zložená. V prípade porušenia povinnosti Dodávateľa ako vypožičiavateľa zložiť zábezpeku vznikne Objednávateľovi ako požičiavateľovi nárok na zaplatenie zmluvnej pokuty vo výške 100,- € za každý aj začatý deň omeškania, čím nie je dotknutý nárok na náhradu škody v plnom rozsahu. Zložená zábezpeka bude Dodávateľovi ako vypožičiavateľovi vrátená po skončení výpožičky Vozidla a vrátení Vozidla v stave, v akom mu bolo odovzdané, s prihliadnutím na obvyklé opotrebenie. Dodávateľ ako vypožičiavateľ súhlasí s tým, aby bola zábezpeka v prípade potreby použitá na uspokojenie pohľadávok Objednávateľa ako požičiavateľa voči Dodávateľovi ako vypožičiavateľovi.
28. Objednávateľ ako požičiavateľ si vyhradzuje právo zmeniť podmienky výpožičky podľa Článku VII. tejto Zmluvy a to v súlade s pokynmi a požiadavkami poskytovateľa nenávratného finančného príspevku.
29. Objednávateľ ako požičiavateľ môže túto Zmluvu v časti Článku VII. tejto Zmluvy vypovedať aj bez uvedenia dôvodu s 1-mesačnou výpovednou lehotou, ktorá začne plynúť prvým dňom kalendárneho mesiaca nasledujúceho po doručení výpovede Dodávateľovi ako vypožičiavateľovi.
30. Ukončením výpožičky podľa tohto Článku tejto Zmluvy zostávajú ostatné ustanovenia tejto Zmluvy v platnosti a účinnosti. Dodávateľ ako vypožičiavateľ je povinný Vozidlo vrátiť ku dňu skončenia výpožičky podľa tohto Článku tejto Zmluvy, najneskôr do 3 dní. V prípade porušenia tejto zmluvnej povinnosti vznikne Objednávateľovi ako požičiavateľovi nárok na zaplatenie zmluvnej pokuty vo výške 100,- € za každý aj začatý deň omeškania, čím nie je dotknutý nárok na náhradu škody v plnom rozsahu.

**Článok VIII.**

# Spôsob kontroly plnenia záväzku a

# spôsob vykazovania jeho plnenia

1. Objednávateľ je oprávnený kedykoľvek v priebehu trvania tejto Zmluvy kontrolovať plnenie záväzku podľa tejto Zmluvy. Kontrolu plnenia záväzku vyplývajúceho z tejto Zmluvy vykonávajú poverení zamestnanci Objednávateľa a hlavný kontrolór mesta Senica. Pre účely kontroly plnenia tejto Zmluvy je Dodávateľ povinný predkladať Objednávateľovi vždy mesiac dopredu na príslušnom kontrolnom dni harmonogram obsahujúci čiastkové termíny a miesta plnenia Služieb vykonávaných podľa tejto Zmluvy s výnimkou zberu, ktorý sa vykonáva podľa Harmonogramu zberu.
2. Dodávateľ nie je oprávnený odmietnuť výkon kontroly podľa predchádzajúceho bodu tohto Článku tejto Zmluvy.
3. Zmluvné strany sa dohodli za účelom pravidelnej kontroly plnenia záväzku podľa tejto Zmluvy na kontrolných dňoch, ktoré sa budú konať vždy v prvú stredu v príslušnom kalendárnom mesiaci, ak sa zmluvné strany nedohodnú inak.
4. Objednávateľ je oprávnený si za účelom kontroly kedykoľvek vyžiadať od Dodávateľa informácie o aktuálnej činnosti Dodávateľa a Dodávateľ je povinný Objednávateľovi tieto informácie bezodkladne poskytnúť.
5. Dodávateľ sa zaväzuje pre účely kontroly plnenia záväzku a vykazovania jeho plnenia podľa tejto Zmluvy zabezpečiť Objednávateľovi dva elektronické prístupy k GPS monitorovaciemu systému vozidla Dodávateľa, ktorým bude poskytovať Službu a to bezodkladne po zaradení tohto vozidla na poskytovanie Služieb. Elektronickým prístupom k GPS monitorovaciemu systému vozidiel podľa predchádzajúcej vety tohto Článku tejto Zmluvy sa rozumie online prístup k štandardným informáciám z GPS monitorovacieho zariadenia (napríklad mapa jázd, počet km jázd/státia a ďalšie) a online prístup k histórii týchto informácií od zavedenia GPS systému po celú dobu trvania tejto Zmluvy. Objednávateľ je oprávnený vyhotovovať si z týchto údajov výstupy pre účely kontroly plnenia záväzku a vykazovania jeho plnenia podľa tejto Zmluvy.
6. Objednávateľ v prípade zistenia vád poskytnutých Služieb bezodkladne od zistenia vád, najneskôr do 3 pracovných dní, oznámi Dodávateľovi konkrétne nedostatky poskytnutých Služieb. Dodávateľ takto oznámené nedostatky odstráni do 2 dní od ich oznámenia, ak si zmluvné strany nedohodnú inak.
7. Dodávateľ je povinný po celú dobu platnosti a účinnosti tejto Zmluvy a minimálne 5 rokov po jej ukončení viesť v elektronickom systéme evidenciu všetkých odpadov v súlade s Vyhláškou č. 366/2015 Z. z. o evidenčnej povinnosti a ohlasovacej povinnosti (ďalej len „Vyhláška“), ktoré vznikli pri plnení Zmluvy, vrátane preukázania spôsobu, akým bol odpad zhodnotený resp. zneškodnený. Dodávateľ je povinný zabezpečiť, aby tento systém bol prístupný prostredníctvom internetového pripojenia aj kontaktnej osobe oprávnenej konať vo veciach technických za Objednávateľa. V prípade, ak Dodávateľ nedisponuje takýmto systémom, Dodávateľ je povinný vždy do 15. dňa príslušného kalendárneho mesiaca zaslať Objednávateľovi mesačný výkaz zhodnotených a zneškodnených odpadov za predchádzajúci kalendárny mesiac vypracovaný v súlade s Vyhláškou.
8. Dodávateľ je povinný za účelom kontroly splnenia podmienok na podporu ekologických vozidiel podľa Článku III. bodu 3.1 písm. d) Zmluvy bezodkladne, najneskôr do 30 dní, po nadobudnutí účinnosti tejto Zmluvy písomne informovať Objednávateľa o parametroch vozidla Dodávateľa, ktoré bude využívať na poskytovanie Služieb podľa tejto Zmluvy. V prípade, ak príde k zmenám v parametroch vozidiel počas trvania Zmluvy, je Dodávateľ povinný o nich bezodkladne, najneskôr do 30 dní, od zmeny v parametroch informovať Objednávateľa.

# Článok IX.

# Zmluvné pokuty, úrok z omeškania

# a náhrada škody

1. Za nezahájenie poskytovania Služieb podľa tejto Zmluvy v termíne stanovenom touto Zmluvou vznikne Objednávateľovi nárok na zaplatenie zmluvnej pokuty vo výške 1.000,- € za každý aj začatý deň omeškania.
2. Za nedodržanie termínu odstránenia nedostatkov pri vadnom poskytnutí Služieb Článku VIII. bodu 8.6 tejto Zmluvy vznikne Objednávateľovi nárok na zaplatenie zmluvnej pokuty vo výške 1.000,- € za každý aj začatý deň omeškania.
3. Za omeškanie Dodávateľa s dodaním vozidla podľa Článku II. bodu 2.5 tejto Zmluvy vznikne Objednávateľovi nárok na zaplatenie zmluvnej pokuty vo výške 1.000,- € za každý aj začatý deň omeškania.
4. Dodávateľ má v prípade omeškania Objednávateľa s finančnými plneniami podľa tejto Zmluvy právo na úrok z omeškania vyúčtovaný v súlade so všeobecne záväznými právnymi predpismi. Objednávateľ sa nedostane do omeškania podľa predchádzajúcej vety, ak je v omeškaní z dôvodov vyššej moci, a to počas doby ich trvania. Dôvodmi vyššej moci podľa predchádzajúcej vety sa rozumejú dôvody podľa Článku XI. tejto Zmluvy, napríklad omeškanie platby z technických dôvodov na strane tretej osoby ako je bankový ústav alebo poskytovateľ internetu a iné.
5. Týmito ustanoveniami nie je dotknuté právo Objednávateľa na náhradu škody voči Dodávateľovi v plnom rozsahu.

# Článok X.

# Doručovanie

1. Zmluvné strany sa záväzne dohodli na nasledovných pravidlách, podmienkach a fikciách doručovania, ktoré medzi nimi so všetkými zmluvnými a zákonnými účinkami doručenia vždy platia:
* listiny sa zasielajú na adresu zmluvnej strany, ktorá je ako aktuálna adresa sídla zapísaná v obchodnom registri alebo inom registri, v ktorom je zmluvná strana zapísaná v čase odoslania zásielky na poštovú prepravu, ak zmluvná strana neoznámi inú adresu na doručovanie a to formou doporučenej zásielky;
* listiny sa považujú za doručené prevzatím alebo odmietnutím prevzatia zásielky, a ak ich zmluvná strana neprevezme na adrese uvedenej v tejto Zmluve alebo na korešpondenčnej adrese písomne oznámenej druhej zmluvnej strane, považujú sa písomnosti za doručené dňom uloženia zásielky na pošte. V prípade, ak zásielku nemožno na adrese podľa tohto bodu doručiť z dôvodu „adresát neznámy“, považuje sa zásielka za doručenú dňom jej vrátenia odosielateľovi;
* listiny doručované osobne sa považujú za doručené v prípade, ak boli osobne doručené do podateľne Mestského úradu v Senici alebo boli za preberajúcu zmluvnú stranu prevzaté jej štatutárnym zástupcom alebo kontaktnou osobou oprávnenou konať vo veciach technických uvedenou v záhlaví tejto Zmluvy.
1. Zmluvné strany sa dohodli, že v rámci bežnej komunikácie s výnimkou listín týkajúcich sa zmeny alebo ukončenia zmluvného vzťahu sa bude akceptovať aj elektronická komunikácia zaslaná na emailovú adresu uvedenú v záhlaví tejto Zmluvy, ak bude jej prijatie druhou zmluvnou stranou emailom potvrdené. Vo veci plnenia zmluvných povinností podľa Článku III. bodu 3.1 písm. q) bude Dodávateľ na elektronickú komunikáciu podľa predchádzajúcej vety využívať emailový kontakt: redakcia@senica.sk.

# Článok XI.

# Vyššia moc

1. Zodpovednosť zmluvných strán za porušenie povinností podľa tejto Zmluvy je vylúčená v prípade, ak porušenie nastalo z dôvodu prípadu vyššej moci. Za prípad vyššej moci sa považuje skutočnosť, ktorá nastala v čase od uzatvorenia Zmluvy do času dodania, bráni v plnení povinnej strany, nastala nezávisle na vôli povinnej strany, nemožno pri nej s ohľadom na okolnosti predpokladať, že by povinná strana túto prekážku alebo jej dôsledky odvrátila alebo prekonala, nevznikla v čase, keď bola povinná strana v omeškaní so splnením povinnosti a nevznikla v dôsledku hospodárskych pomerov povinnej strany. Za prípad vyššej moci sa považuje hlavne prírodná katastrofa (hlavne povodeň, tornádo, tropická búrka, hurikán, krupobitie, zosuv pôdy, sopečná erupcia a jej následky, závrt, lavína, zemetrasenie a jeho následky, neobvyklé slnečné erupcie, dopad vesmírneho telesa, a pod.), vojna, mobilizácia, nepokoje a podobné udalosti, štrajk, výluka, prieťahy či neudelenie úradného povolenia, ktoré je pre poskytnutie služby nevyhnutné, hoci povinná strana o úradne povolenie včas a riadne požiadala, neoprávnené zásahy tretích strán. Tieto prípady vyššej moci nezakladajú nároky súvisiace s porušením povinností Dodávateľa, a to aj vtedy, keď sa vyskytli u subdodávateľov. V prípade, že splnenie povinnosti podľa tejto Zmluvy je dohodnuté do určitej doby, doba na splnenie tejto povinnosti sa predlžuje o trvanie prípadu vyššej moci.
2. Zodpovednosť nevylučuje prekážka, ktorá vznikla až v čase, keď povinná zmluvná strana už bola v omeškaní s plnením svojej povinnosti alebo vznikla z jej hospodárskych pomerov.
3. Ani jedna zo zmluvných strán nenesie zodpovednosť za nesplnenie svojich povinností, vyplývajúcich zo Zmluvy, ak preukáže, že nesplnenie nastalo následkom mimoriadnych, nepredvídateľných a neodvrátiteľných udalostí, prekážky ani ich následky nebolo možné v čase uzatvárania Zmluvy predvídať, prekážkam ani ich následkom sa nedalo zabrániť, vyhnúť ani ich prekonať.

# Článok XII.

 **Nájom zberných nádob**

1. Zmluvné strany sa dohodli, že Dodávateľ na základe tejto Zmluvy ako prenajímateľ prenecháva Objednávateľovi ako nájomcovi do dočasného užívania zberné nádoby špecifikované v *Prílohe č. 1 - Opis predmetu zákazky* (ďalej ako „**Predmet nájmu“**) a to na dobu trvania tejto Zmluvy a zaväzuje sa Objednávateľovi ako nájomcovi poskytnúť s tým spojené komplexné služby spočívajúce v údržbe, opravách a výmene, resp. dodaní nových zberných nádob. Počty zberných nádob, ktoré tvoria Predmet nájmu sa môžu počas trvania tejto Zmluvy meniť v súlade s *Prílohou č. 1 - Opis predmetu zákazky.*
2. Dodávateľ je ako prenajímateľ za účelom splnenia si povinností podľa tejto Zmluvy oprávnený zberné nádoby umiestniť ich užívateľom v lehote 7 dní pred začatím poskytovania Služieb podľa tejto Zmluvy.
3. Dodávateľ ako prenajímateľ je povinný prenechať Predmet nájmu Objednávateľovi ako nájomcovi v stave spôsobilom na užívanie v súlade s touto Zmluvou a v tomto stave ho na svoje náklady udržiavať.
4. Objednávateľ ako nájomca je povinný po skončení tejto Zmluvy v zmysle Článku VI. tejto Zmluvy vrátiť Predmet nájmu Dodávateľovi ako prenajímateľovi. Za splnenie tejto povinnosti sa pre účely tejto Zmluvy považuje poskytnutie súčinnosti Dodávateľovi ako prenajímateľovi, ktorý je v súlade s Článkom VI. bod 6.8 Zmluvy povinný po skončení tejto Zmluvy Predmet nájmu odstrániť a to najneskôr do 7 dní od jej skončenia. Rovnako je Dodávateľ povinný v zmysle Článku VI. bod 6.8 Zmluvy povinný po uplynutí výpovednej doby v zmysle Článku XII. bod 12.5 Predmet nájmu odstrániť a to najneskôr do 7 dní po uplynutí výpovednej doby. Zmluvné strany sa dohodli, že ustanovenie o nájme podľa tohto bodu sa spravuje osobitnými ustanoveniami o podnikateľskom nájme hnuteľných vecí a príslušnými ustanoveniami Obchodného zákonníka.
5. Objednávateľ ako nájomca môže túto Zmluvu v časti Článku XII. tejto Zmluvy vypovedať aj bez uvedenia dôvodu s 1-mesačnou výpovednou lehotou, ktorá začne plynúť dňom doručenia výpovede Dodávateľovi ako prenajímateľovi.

# Článok XIII.

# Záverečné ustanovenia

1. Túto Zmluvu možno meniť a dopĺňať písomnými dodatkami podpísanými obidvoma zmluvnými stranami. Zmluvné strany sa zaväzujú, že v prípade zmeny právnej úpravy budú navzájom rokovať o prípadnej zmene zmluvných podmienok.
2. Táto Zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
3. Zmluva je vyhotovená v 4 vyhotoveniach, z ktorých Objednávateľ obdrží 2 vyhotovenia a Dodávateľ obdrží 2 vyhotovenia.
4. Zmluvné strany sa dohodli, že pohľadávky, ktoré vzniknú z tohto zmluvného vzťahu nie je možné postúpiť tretím osobám.
5. Zmluvné strany vyhlasujú, že si text Zmluvy dôsledne prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne slobodné, jasné, určité a zrozumiteľné, podpisujúce osoby sú oprávnené k podpisu Zmluvy a na znak súhlasu ju podpísali.
6. Neoddeliteľnou súčasťou tejto Zmluvy je:
* *Príloha č. 1: Opis predmetu zákazky*
* *Príloha č. 2: Rozpis nádob BRO a BRKO podľa ulíc*
* *Príloha č. 3: Prehľad cien za služby*
* *Príloha č. 4: Harmonogram zberu*

V Senici ............................ V ............................

Objednávateľ: Dodávateľ:

...................................................... ................................................................

**Mesto Senica**

 Ing. Mgr. Martin Džačovský

 primátor